wannaphong/clean_thaiwikipedia huggingface dataset:
# ขั้นตอนวิธีการปีนเขาแบบเฟ้นสุ่ม
ขั้นตอนวิธีการปีนเขาแบบเฟ้นสุ่ม  เป็นการแก้ไขปัญหาที่ต้องการผลเฉลยที่เป็นที่สุด คือ ดีที่สุดหรือน้อยที่สุด โดยมีหลักการในการแก้ไขปัญหาคือการเลือกแนวทางในการไปสู่คำตอบของปัญหานับจากตำแหน่งปัจจุบันที่ดีที่สุดอย่างสุ่ม แล้วจึงย้ายการหาแนวทางการไปสู่ผลเฉลยที่เป็นที่สุดไปที่จุดล่าสุดที่เลือกไว้ ซึ่งแนวความคิดของการเฟ้นสุ่มเกี่ยวกับขั้นตอนในการแก้ไขปัญหาการปีนเขานี้มีลักษณะคล้ายกันกับการแก้ไขปัญหาการปีนเขาโดยทั่วไป แต่ต่างกันตรงที่วิธีการแบบเฟ้นสุ่มนั้นอาศัยหลักในการเลือกเส้นทางในการปีนเขาอย่างสุ่ม ขณะที่แบบทั่วๆ ไปนั้นอาศัยหลักในการเลือกเส้นทางที่มีความชันมากที่สุดเพื่อมาประกอบกันเป็นส่วนหนึ่งของคำตอบในการแก้ไขปัญหา

 รหัสเทียม 
 Input: , ProblemSize
 Output: Current
 Current  RandomSolution(ProblemSize)
 For 
  Candidate  RandomNeighbor(Current)
  If (Cost(Candidate)  Cost(Current))
   Current  Candidate
  End
 End
 Return (Current)

 ตัวอย่างโค้ดภาษารูบี้เพื่อแก้ปัญหาวันแมกซ์ 

ปัญหาวันแมกซ์ (one max) คือปัญหาการหาสายอักขระที่อนุญาตให้มีอักขระที่เป็นไปได้คือ ศูนย์ และ หนึ่ง เท่านั้น เพื่อให้ผลรวมของอักขระที่อยู่ในสายอักขระมีค่ามากที่สุด

 def onemax(vector)
  return vector.inject(0.0){|sum, v| sum + ((v=="1") ? 1 : 0)}
 end

 def random_bitstring(num_bits)
  return Array.new(num_bits){|i| (rand<0.5) ? "1" : "0"}
 end

 def random_neighbor(bitstring)
  mutant = Array.new(bitstring)
  pos = rand(bitstring.size)
  mutant[pos] = (mutant[pos]=='1') ? '0' : '1'
  return mutant
 end

 def search(max_iterations, num_bits)
 candidate = {}
 candidate[:vector] = random_bitstring(num_bits)
 candidate[:cost] = onemax(candidate[:vector])
 max_iterations.times do |iter|
   neighbor = {}
   neighbor[:vector] = random_neighbor(candidate[:vector])
   neighbor[:cost] = onemax(neighbor[:vector])
   candidate = neighbor if neighbor[:cost] >= candidate[:cost]
   puts " > iteration #{(iter+1)}, best=#{candidate[:cost]}"
   break if candidate[:cost] == num_bits
  end
  return candidate
 end
# ปลาหมอไฟร์เมาท์
ปลาหมอไฟร์เมาท์  เป็นปลาน้ำจืดชนิดหนึ่ง มีชื่อวิทยาศาสตร์ว่า Thorichthys meeki อยู่ในวงศ์ปลาหมอสี (Cichlidae)

มีรูปร่างเรียวยาว แบนข้าง บริเวณปากไปจนถึงแก้มจนถึงท้องจะเป็นสีแดงสดอมน้ำตาลเขียว ตากลมมีขนาดเล็กเมื่อเทียบกับส่วนหัวที่มีขนาดใหญ่ รอบ ๆ ลูกตาดำจะมีจุดสีฟ้าอ่อนใส  บริเวณปลายครีบหลังและครีบหางเมื่อโตเต็มที่จะยื่นยาวออกมาแลดูสวยงาม  

มีขนาดใหญ่เต็มที่ยาวประมาณ 15 เซนติเมตร โดยตัวผู้มีขนาดเล็กกว่าตัวเมียค่อนข้างมากพอควร พบกระจายพันธุ์ในภูมิภาคอเมริกากลาง เช่น กัวเตมาลา, เบลิซ และคาบสมุทรยูคาทานในเม็กซิโก และสามารถอาศัยอยู่ในแหล่งน้ำที่เป็นน้ำกร่อยได้ด้วย

เป็นปลาที่มีนิสัยดุร้ายก้าวร้าว เมื่อต้องการจะข่มขู่ จะใช้วิธีการพองเหงือกและทำปากพอง และเมื่อถึงฤดูผสมพันธุ์ โดยเฉพาะในปลาตัวผู้จะข่มขู่ไล่กัดทุกอย่างไม่เว้นแม้กระทั่งปลาตัวเมียคู่ผสมพันธุ์ด้วย  พฤติกรรมการผสมพันธุ์ คือ ตัวผู้จะเข้าไปคลอเคลียปลาตัวเมียเพื่อให้วางไข่ เมื่อไข่หลุดร่วงออกมาแล้วปลาตัวผู้จะเข้าไปฉีดน้ำเชื้อใส่  โดยวางไข่บนหินซึ่งปลาทั้งตัวผู้และตัวเมียจะช่วยกันทำความสะอาดและปรับเปลี่ยนพื้นที่ให้เหมาะกับการวางไข่ การวางไข่ในแต่ละครั้งจะได้จำนวนเฉลี่ยราว 300-500 ฟอง  และทั้งคู่จะช่วยกันดูแลไข่จนกระทั่งฟักออกเป็นตัว

เป็นปลาที่สวยงามชนิดหนึ่ง นิยมเลี้ยงกันเป็นปลาสวยงาม และสามารถเพาะขยายพันธุ์ในตู้กระจกได้ โดยใช้ตู้ขนาดเล็กเพียง 24 นิ้วก็เพียงพอปลาโบราณ, ไฟร์เมาท์ (Firemouth) สีสันสดใสแห่งทะเลสาบมาลาวี คอลัมน์ แนะนำปลา นิตยสาร Fish Zone หน้า 89-90 ฉบับที่ 17 ปีที่ 2: 15 ตุลาคม-15 พฤศจิกายน พ.ศ. 2544
# SWF
SWF (   ShockWave Flash) คือ ไฟล์ Flash ที่สมบูรณ์และไม่สามารถแก้ไขด้วยโปรแกรม Macromedia Flash หรือ Adobe Flash หรือโปรแกรมแฟลชต่างๆ ส่วนใหญ่จะอยู่ในรูปแบบของแอนิเมชั่นหรือเกมที่อยู่ตามอินเทอร์เน็ต แต่ถึงอย่างไรก็ตาม เราสามารถแปลงไฟล์ .swf ให้เป็นไฟล์ .fla โดยใช้โปรแกรม SWF Decompiler และโปรแกรมอื่นๆ เพื่อแก้ไขไฟล์ .swf
# รายชื่อพืชที่สะสมสารอินทรีย์ได้ดี
ต่อไปนี้เป็นรายชื่อพืชที่สะสมสารอินทรีย์ชนิดต่างๆได้ดี
 สารมลพิษ  ชื่อสามัญ ชื่อวิทยาศาสตร์  อัตราการสะสม (ต่อน้ำหนักแห้งของพืช) อ้างอิง แนฟทาลีน  Tall Fescue Festuca arundinacea ไม่ระบุปริมาณที่สะสมแต่เพิ่มการทำงานของยีนที่เกี่ยวข้องและการย่อยสลายอยางสมบูรณ์   S.D. Siciliano, J.J. Germida, K. Banks and C. W. Greer, Changes in Microbial Community Composition and Function during a Polyaromatic Hydrocarbon Phytoremediation Field Trial. Applied and Environmental Microbiology, January 2003, p. 483-489, Vol. 69, No. 1 แนฟทาลีน  Pink clover Trifolium hirtum ไม่ระบุปริมาณที่สะสมแต่เพิ่มการทำงานของยีนที่เกี่ยวข้องและการย่อยสลายอยางสมบูรณ์เฮปตาคลอร์น้ำเต้า 2 mg/kgCampbell, S, Arakaki, AS, Li, QX. 2009. Phytoremediation of heptachlor and heptachlor epoxide in soil by Cucurbitaceae. International Journal of Phytoremediation. 11: 28-38อาทราซีนหญ้าแฝกChrysopogon zizanioides  29 nmol ต่อกรัมMarcacci, S., Raveton, M., Ravanel, P., Schwitzguebel, J. 2006. Conjugation of atrazine in vetiver (Chrysopogon zizanioides Nash). Environmental and Experimental Botany. 56, 205 – 215HCHข้าว สะสม HCH ในเมล็ดสูงถึง 4 mg/kgYang et al., 2008DDTข้าวโพด สะสมดีดีทีได้ระหว่าง 5.27 – 18.6 ไมโครกรัมขึ้นกับสายพันธุ์Mo, C., Cai, Q., Li, H., Zeng, Q., Tang, S., and Zhao, Y. 2006. Potential of different species for use in removal of DDT from the contaminated soils. Chemosphere, 73, 120 – 125DDEแตงกวา สะสมดีดีอีในรากได้ 300 – 690 ng/g ในยอด 76- 120 ng/g ในใบ 23 – 54 ng/g และในผล 13 – 45 ng/gWhite, J.C. 2002. Differential bioavailability of field-weathered p,p’-DDE to plants of the Cucurbita and Cucumis genera. Chemosphere, 49, 143 - 152DDEฟักทอง สะสมดีดีอีในรากได้ 130 - 2900 ng/g ในยอด 10 - 2200 ng/g ในใบ 10 - 380 ng/g และในผล 7.3 - 120 ng/g
 อ้างอิง
# โครงข่ายประสาท
โครงข่ายประสาท (- NN) โดยทั่วไปได้ถูกกล่าวถึงโครงข่ายประสาทชีวภาพในร่างกายของมนุษย์ที่เชื่อมโยงระบบประสาทJ. J. HOPFIELD Neural networks and physical systems with emergent collective computational abilities. Proc. NatL Acad. Sci. USA Vol. 79, pp. 2554-2558, April 1982 Biophysics  แต่ในปัจจุบันการใช้งานคำว่าโครงข่ายประสาท ได้ถูกหมายถึงโครงข่ายประสาทเทียม ซึ่งเป็นลักษณะโมเดลในการประมวลผลข้อมูล
# พระครูพิพัฒน์สิริธร (คง สิริมโต)
หลวงพ่อคง วัดบ้านสวน (7 มกราคม พ.ศ. 2445 - 23 กันยายน พ.ศ. 2517) อดีตเจ้าคณะตำบลมะกอกเหนือ อำเภอควบขนุน จังหวัดพัทลุง ท่านเป็นศิษย์ของพระครูสิทธยาภิรัต (พระอาจารย์เอียด) วัดดอนศาลา และศึกษาเพิ่มเติมจากตำราไสยศาสตร์ของท่านอาจารย์เฒ่า วัดเขาอ้อ จนมีความรู้แตกฉานและทรงวิทยาคุณในวิชาแขนงนี้ เป็นที่รู้จักและเคราพนับถือจากประชาชนทั่วไปทั้งในจังหวัดพัทลุง และจังหวัดอื่นๆในระยะที่บ้านเมืองไม่สงบสุขจากภัยผู้ก่อการร้ายคอมมิวนิสต์ ท่านกับอาจารย์ชุม ไชยคีรี ได้ร่วมกันจัดสร้างพระเครื่องวัดบ้านสวนขึ้น ประกอบพิธีพุทธาภิเษกและปลุกเสกด้วยตัวท่านเองเมื่อปี พ.ศ. 2511 แล้วนำมาแจกจ่ายให้กับเหล่าทหาร ตำรวจ ข้าราชการ และประชาชนผู้ปฏิบัติหน้าที่เสี่ยงอันตรายทั่วประเทศ และพระเครื่องอีกมากมายที่ได้ทูลเกล้าฯ แด่พระบาทสมเด็จพระมหาภูมิพลอดุลยเดชมหาราช บรมนาถบพิตร 
 ประวัติ 
หลวงพ่อท่านเกิดเมื่อวันที่ 7 มกราคม พ.ศ. 2445 ตรงกับสมัยรัชกาลที่ 5 ณ บ้านทุ่งสำโรง ตำบลนาขยาด อำเภอควบขนุน จังหวัดพัทลุง เป็นบุตรของนายสง และนางแย้ม มากหนู มีพี่น้องร่วมกัน 4 คนบรรพชาเป็นสามเณรเมื่อวันที่ 3 กรกฎาคม พ.ศ. 2465 โดยมีพระครูกาชาด (แก้ว) วัดพิกุลทอง เป็นพระอุปัชฌาย์ พระครูสิทธิยาภิรัต (เอียด) วัดดอนศาลา เป็นพระศีลาจารย์ และในปีต่อมาก็ได้รับการอุปสมบทเมื่อวันที่ 21 มิถุนายน พ.ศ. 2466 ณ วัดดอนศาลา โดยมีพระครูกาชาด (แก้ว) วัดพิกุลทอง เป็นพระอุปัชฌาย์ พระอธิการหนู วัดเกาะยาง เป็นพระกรรมวาจาจารย์ ได้รับฉายาว่า สิริมโตและคงจำพรรษาอยู่ที่วัดดอนศาลาเหมือนเดิม ในปี พ.ศ. 2500 ได้รับพระราชทานสมณศักดิ์เป็นพระครูชั้นสัญญาบัตรที่ พระครูพิพัฒนน์สิริธร เมื่อวันที่ 5 ธันวาคม พ.ศ. 2500 และท่านได้ดำรงอยู่ในสมณศักดิ์นี้จนกระทั่งมรณภาพเมื่อวันที่ 23 กันยายน พ.ศ. 2517 มีอายุได้ 72 ปี 51 พรรษา
 อ้างอิง 
 '''หนังสือรวมสุดยอดพระคณาจารย์ทั้งหมด 180 พระองค์
 หลวงพ่อคง วัดบ้านสวน
 ประวัติหลวงพ่อคง วัดบ้านสวน
 หลวงพ่อคง สิริมโต
# พระครูวินัยธรรมแก้ว พฺรหฺมสโร
หลวงพ่อแก้ว (พ.ศ. 2393 - พ.ศ. 2462) ในบรรดาพระเกจิอาจารย์รุ่นเก่าที่ขึ้นชื่อว่าเข้มขลังและยอดเยี่ยมของลุ่มแม่น้ำแม่กลอง เห็นจะไม่มีผู้ใดเกินยิ่งกว่า หลวงพ่อแก้ว วัดพวงมาลัย สมุทรสงคราม เป็นแน่แท้ที่ท่านมีชื่อเสียงมาก่อนยุคหลวงพ่อคง ธมฺมโชโต วัดบางกะพ้อม และ หลวงพ่อบ่าย วัดช่องลม ฯลฯ วัตถุมงคลที่ท่านสร้างและปลุกเสกเอาไว้มีหลายชนิดทั้งประเภทเครื่องรางและของขลังประเภทเหรียญปั๊ม เหรียญรูปหล่อ แต่ที่นิยมเล่นหากันคือเหรียญรูปเหมือนเหรียญปั๊มรุ่นแรก บล็อกวัด สร้างในปี พ.ศ. 2459 รองลงมาจากเหรียญปั๊มพิมพ์พระพุทธปี พ.ศ. 2459 เหรียญหล่อพิมพ์เศียรโล้นและพิมพ์เศียรแหลม เป็นต้น พุทธคุณเด่นทางด้านคงกระพัน

 ประวัติ 
หลวงพ่อท่านเกิดเมื่อปี พ.ศ. 2393 ตรงกับปลายสมัยพระบาทสมเด็จพระนั่งเกล้าเจ้าอยู่หัว ณ ตำบลบางแค อำเภออัมพวา จังหวัดสมุทรสงคราม เป็นบุตรของนายเทียน และนางเนียม ทองพันธุ์ เป็นบุตรคนที่ 2ในจำนวนพี่น้องทั้งหมด 3 คน บรรพชาเป็นสามเณรเมื่อปี พ.ศ. 2403 ขณะมีอายุได้ 10 ปี ณ วัดบางแคใหญ่ อำเภออัมพวา อุปสมบทเมื่อปี พ.ศ. 2413 ณ วัดบางแคใหญ่ โดยมีหลวงพ่อเพ็ง เป็นพระอุปัชฌาย์ ได้รับฉายาว่า พฺรหฺมสโร ได้ศึกษาพระธรรมวินัยกับพระอุปัชฌาย์และเรียนหนังสือที่วัดนี้ ได้ศึกษาพุทธาคมครั้งแรกจากบิดาตอนเป็นสามเณรอายุ 15 ปี เนื่องจากบิดาของท่านเป็นทหารในกรมพระราชวังบวรวิไชยชาญ ซึ่งเชี่ยวชาญทางด้านนี้ ศึกษากับหลวงพ่อเพ็ง วัดบางแคใหญ่ ผู้เป็นพระอุปัชฌาย์ และพระอาจารย์เกตุ วัดทองนพคุณ จังหวัดเพชรบุรี (พี่ชายของท่าน) 

ในปี พ.ศ. 2424 ประชาชนนิมนต์ท่านให้ไปเป็นเจ้าอาวาสที่วัดช่องลมเนื่องจากชื่อเสียงของท่านเริ่มโด่งดังในทางคุณวิเศษต่าง ๆ แล้วโดยมาพร้อมกับหลวงพ่อบ่าย ธมฺมโชโต ท่านดำรงตำแหน่งเจ้าอาวาสอยู่ 6 ปี ก็ย้ายมาเป็นเจ้าอาวาสที่วัดพวงมาลัย หลวงพ่อบ่ายจึงเป็นเจ้าอาวาสวัดช่องลมสืบแทน ผู้คนเชื่อว่าท่านมีคุณวิเศษ สามารถล่วงรู้เหตุการณ์ที่อยู่ใกล้ตัวและไกลตัวของท่านทั้งในอดีตและในอนาคตได้อย่างแม่นยำ 

นอกจากนี้ท่านยังได้รับแต่งตั้งเป็นพระครูวินัยธรรม ฐานานุกรมในของพระราชาคณะรูปหนึ่ง แต่ไม่ปรากฏแน่ชัดว่ารูปใด

ท่านถึงแก่มรณภาพเมื่อปี พ.ศ. 2462 ในสมัยพระบาทสมเด็จพระมงกุฎเกล้าเจ้าอยู่หัว รวมอายุได้ 69 ปี 49 พรรษา
# รายพระนามคู่อภิเษกสมรสในพระมหากษัตริย์จอร์แดน
รายพระนามคู่อภิเษกสมรสในพระมหากษัตริย์แห่งจอร์แดน นับตั้งแต่การสถาปนาราชวงศ์ฮัชไมต์ในปี ค.ศ. 1949 ตั้งแต่พระบรมราชินีในรัชกาลสมเด็จพระราชาธิบดีอับดุลลาห์ที่ 1 แห่งจอร์แดน จนถึงรัชกาลปัจจุบัน ในตำแหน่งพระบรมราชินีของจอร์แดนนั้นเป็นเพียงพระบรมราชินีพระราชชายา แต่ยังไม่ปรากฏว่ามีพระบรมราชินีนาถผู้สำเร็จราชการ

  ราชวงศ์ฮัชไมต์ พระฉายาลักษณ์ พระนาม  ประสูติ อภิเษกสมรส ดำรงพระอิสริยยศ สิ้นสุดการดำรงพระอิสริยยศ สวรรคต คู่สมรส 120px  มุสบะห์ บินตินัสเซอร์  ค.ศ. 1884  ค.ศ. 1904 25 พฤษภาคม ค.ศ. 1946พระสวามีครองราชย์ 20 กรกฎาคม ค.ศ. 1951พระสวามีสวรรคต 15 มีนาคม ค.ศ. 1961 อับดุลลาห์ที่ 1 link=https://en.wikipedia.org/wiki/File:Zein_Sharaf_portrait.jpg|center|120px ไซน์ อัลชาราฟ  2 สิงหาคม ค.ศ. 1916  27 พฤศจิกายน ค.ศ. 1934 20 กรกฎาคม ค.ศ. 1951พระสวามีครองราชย์ 11 สิงหาคม ค.ศ. 1952พระสวามีสละราชย์สมบัติ 26 เมษายน ค.ศ. 1994 ฏอลาล link=https://en.wikipedia.org/wiki/File:Queendina.jpg|120px ดีนา บินติอับดุลฮามิด  ค.ศ. 1929 18 เมษายน ค.ศ. 1955  24 มิถุนายน ค.ศ. 1957ทรงหย่า 21 สิงหาคม ค.ศ. 2019 ฮุสเซน link=https://en.wikipedia.org/wiki/File:Princess_Muna_with_sons_1964_crop.jpg|center|120px อองตัวแนต อาวริล การ์ดิเนอร์  25 เมษายน ค.ศ. 1941 25 พฤษภาคม ค.ศ. 1961  21 ธันวาคม ค.ศ. 1971ทรงหย่า ยังทรงพระชนม์ ฮุสเซน link=https://en.wikipedia.org/wiki/File:Queen_Alia_of_Jordan.jpg|121x121px อาลียา บาฮาอัดดีน ตูคัน  25 ธันวาคม ค.ศ. 1948 18 เมษายน ค.ศ. 1955 9 กุมภาพันธ์ ค.ศ. 1977 ฮุสเซน link=https://en.wikipedia.org/wiki/File:Queen_Noor_Jordan_2011.jpg|center|120px ลิซา นาจีบ ฮัลลาบี  23 สิงหาคม ค.ศ. 1951 15 มิถุนายน ค.ศ. 1978 7 กุมภาพันธ์ ค.ศ. 1999พระสวามีสวรรคต ยังทรงพระชนม์ ฮุสเซน link=https://en.wikipedia.org/wiki/File:Queen_Rania_of_Jordan_Official_Release_05_(cropped).jpg|center|120px รานยา อัลยาซิน 31 สิงหาคม ค.ศ. 1970  10 มิถุนายน ค.ศ. 1993  22 มีนาคม ค.ศ. 1999สถาปนา ดำรงพระอิสริยยศปัจจุบัน อับดุลลาห์ที่ 2

จอร์แดน
จอร์แดน
*
# ภาษายะไข่
ภาษายะไข่ (Rakhine) หรือภาษาอาระกัน มีผู้พูดทั้งหมด 765,000 คน พบในพม่า 730,000 คน (พ.ศ. 2544) ในรัฐยะไข่ พบในบังกลาเทศ 35,000 คน (พ.ศ. 2550) จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า เป็นภาษาที่ยังคงลักษณะของภาษาพม่าดั้งเดิมไว้ คือยังคงเสียง /ร/ ไว้ได้ ในขณะที่ภาษาพม่าสำเนียงอื่นๆ ออกเสียงเป็น /ย/ ภาษายะไข่มีเสียงสระเปิด  มาก ตัวอย่างเช่นคำว่าเงินเดือน  ภาษาพม่ามาตรฐานออกเสียงว่า  ส่วนภาษายะไข่ออกเสียงว่า   

อักขระโบราณ
พยัญชนะยะไข่ 35 ตัวในยุคเวสาลี ค.ศ. 327 ถึง ค.ศ. 818
15x15px (Ka Gyi)20x20px (Kha Ngay)20x20px (Ga Gwe)20x20px (Kha Kyauk Shay)20x20px (Ng)20x20px (Sa Lone)20x20px (Sa Lim)20x20px (Za Gwe)20x20px (Sith Myahain Swe)20x20px (Nya)20x20px (Tha Thi Cheik)20x20px (Hta Wan Khwe)20x20px (Tar Than Kauk)20x20px (Dh Yi Hmot)20x20px (Na Gyi)20x20px (Ta Wan Tat)20x20px (Ta Wan Si)20x20px (Da Zwe)20x20px (Dh Wan Yup)20x20px (Na Ngay)20x20px (Pa Oo Sauk)20x20px (Fa Phauk Leik)20x20px (Ba Lone)20x20px (Ba Bone Yap)20x20px (Ma)20x20px (Ya)20x20px (Ya Kauk)20x20px (La)20x20px (Wa)20x20px (Tha)20x20px (Sya)20x20px (Sh)20x20px (Ha)20x20px (Ga Gyi)20x20px (Ah)

ต่อไปนี้เป็นเสียงพยัญชนะ สระที่แตกต่างไปในภาษายะไข่:
 ภาษาเขียน ภาษาพม่ามาตรฐาน ภาษายะไข่ หมายเหตุ       e.g.  ("genuine") และ  ("พืช") ออกเสียงเป็น ในภาษายะไข่        -ɛʔ -ɔʔ         e.g.  ("สวน"), ภาษาพม่า  → . ออกเสียงได้หลายอย่าง ในบางคำเป็น (เช่น  "วิญญาณ", จากภาษาพม่า →).ในบางคำเป็น (e.g.  "oppress", จากภาษาพม่า →).                  เป็น         มีข้อยกเว้น บางแห่งออกเสียงเป็น, คล้าย  ("ชัดเจน"), ออกเสียง         เช่น  ("carry") และ  ("ยกเลิก") ออกเสียงเป็น และ  ตามลำดับในภาษาพม่า แต่รวมเป็น ในภาษายะไข่                         เริ่มด้วยเสียงนาสิก+ เริ่มด้วยเสียงนาสิก+        เช่น  ("แดง") เป็น  ในภาษาพม่าแต่ ในภาษายะไข่ ในบางคำไม่ได้เปลี่ยนไปจากภาษายะไข่ (เช่น  "แผ่นดิน", มักจะออกเสียง, ไม่ใช่ , หรือ  "แม่", มักจะออกเสียง , ไม่ใช่  มีข้อยกเว้นเมื่อเสียงนาสิกเป็น โดยไม่ได้ขึ้นต้นด้วยเสียงนาสิก(e.g.  "thread", จากภาษาพม่า →). เริ่มด้วยเสียงนาสิก+        เช่น  ("tender") เป็น  ในภาษาพม่าแต่ ในภาษายะไข่       เช่น  ("ไผ่") เป็น  ในภาษาพม่าแต่  ในภาษายะไข่        พบในบางคำ (เช่น  ("งู") เป็น  ในภาษาพม่าแต่  ในภาษายะไข่)                เกิดขึ้นบางครั้ง (เช่น  ("ต้องการ") เป็น  ในภาษาพม่าแต่~ ในภาษายะไข่)  →        เช่นอนุภาคแสดงปัจจุบันกาล  เกี่ยวข้องกับ  ในภาษายะไข่
เช่น อนุภาคแสดงพหูพจน์  เกี่ยวข้องกับ  ในภาษายะไข่        พบในบางคำเท่านั้น    -ɛ  -e
# สัญญาณหลอก
สัญญาณหลอก  หมายถึง การรายงานเหตุฉุกเฉินเท็จ ซึ่งก่อให้เกิดความแตกตื่นอย่างไม่จำเป็น และ/หรือ การนำทรัพยากร (อาทิ บริการฉุกเฉิน) ไปยังสถานที่ซึ่งไม่จำเป็น เมื่อเวลาผ่านไป สัญญาณหลอกที่เกิดขึ้นซ้ำ ๆ ในพื้นที่แห่งหนึ่ง ๆ อาจทำให้ผู้อยู่อาศัยเริ่มเพิกเฉยต่อสัญญาณทั้งหมด ด้วยรู้ว่าแต่ละครั้งมันอาจเป็นการหลอกลวงก็ได้ แนวคิดของสัญญาณหลอกปรากฏในนิทานเรื่อง "เด็กเลี้ยงแกะ" ของอีสป นอกเหนือจากนั้น สัญญาณหลอกยังสามารถเบี่ยงเบนผู้รับมือเหตุฉุกเฉินไปจากเหตุฉุกเฉินที่เกิดขึ้นจริง และลงเอยด้วยการสูญเสียชีวิตได้
# ปลามีเกราะ
ปลามีเกราะ หรือ ปลาหุ้มเกราะ  เป็นปลายุคก่อนประวัติศาสตร์ในชั้น (:en:Placodermi) หรือ Placoderm ซึ่งปัจจุบันสูญพันธุ์ไปหมดแล้ว

บรรพบุรุษของปลาถือกำเนิดขึ้นมาในยุคออร์โดวิเชียน (500 ล้านปีก่อน) โดยวิวัฒนาการมาจากสิ่งมีชีวิตที่เรียกว่า แอมฟิออกซัส ที่มีกระดูกอ่อนเป็นกระดูกแกนหลักในร่างกาย และกลายมาเป็นปลาปากกลมที่ไม่มีขากรรไกร หลังจากนั้นก็กลายมาเป็นปลาที่มีเกล็ดแข็งเหมือนเกราะหนาหุ้มตัว  จากนั้นในยุคดีโวเนียน (360 ล้านปีก่อน) จึงเป็นปลาที่มีเกล็ดหุ้มร่างกายอย่างหนาแน่นคล้ายชุดเกราะ มีขากรรไกร ก็คือ ปลามีเกราะปรากฏขึ้นมา โดยแบ่งออกเป็นสองส่วนใหญ่ ๆ คือ เกราะบริเวณส่วนหัว และเกราะบริเวณลำตัวรวมคำอธิบายศัพท์เกี่ยวกับธรณีวิทยาทั่วไป

ปลามีเกราะมีกระจายพันธุ์แพร่หลายทั้งในน้ำจืดและทะเล แบ่งออกได้เป็นอันดับต่าง ๆ ถึง 10 อันดับ (ดูในตาราง)

ปลามีเกราะแพร่พันธุ์ด้วยการแพร่พันธุ์แบบอาศัยเพศ โดยออกเป็นไข่ แต่ก็มีบางจำพวกที่ค้นพบว่าคลอดลูกเป็นตัวด้วย 

โดยปลามีเกราะขนาดใหญ่ที่สุด คือ ดังเคิลออสเตียส ที่มีส่วนหัวและริมฝีปากที่แหลมคมขนาดใหญ่ใช้แทนฟัน มีความยาวเต็มที่ได้ถึง 10 เมตร มีน้ำหนักได้ถึง 3.6-4 ตันAncient Fish With Killer Bite . Science News. May 19, 2009. Monster fish crushed opposition with strongest bite ever. The Sydney Morning Herald. November 30, 2006.
# วาเลนตินา มัตวิเยนโก
วาเลนตินา อีวานอฟนา มัตวิเยนโก (, เกิด 7 เมษายน ค.ศ. 1949 ในสาธารณรัฐสังคมนิยมโซเวียตยูเครน) ปัจจุบันเป็นนักการเมืองสตรีตำแหน่งสูงสุดในรัสเซีย อดีตผู้ว่าการเซนต์ปีเตอร์สเบิร์ก และประธานสภาสหพันธ์แห่งรัสเซีย เกิดในยูเครน มัตวิเยนโกเริ่มอาชีพการเมืองในคริสต์ทศวรรษ 1980 ในเซนต์ปีเตอร์สเบิร์ก (สมัยนั้นเรียก เลนินกราด) และเลขานุการเอกพรรคคอมมิวนิสต์แห่งสหภาพโซเวียตเขตครัสนอกวาร์เดย์สกี ของนคร ตั้งแต่ ค.ศ. 1984 ถึง 1986Valentina Matvienko at petersburgcity.com ในคริสต์ทศวรรษ 1990 เธอดำรงตำแหน่งเอกอัครราชทูตรัสเซียประจำมอลตา (ค.ศ. 1991-1995) และกรีซ (ค.ศ. 1997-1998) ระหว่าง ค.ศ. 1998-2003 มัตวิเยนโกเป็นรองนายกรัฐมนตรีรัสเซียฝ่ายสวัสดิการ และเป็นรัฐทูตประธานาธิบดีไปยังเขตสหพันธ์ตะวันตกเฉียงเหนือใน ค.ศ. 2003 ขณะนั้นเธอเป็นพันธมิตรอย่างมั่นคงกับประธานาธิบดีรัสเซีย วลาดีมีร์ ปูติน พันธมิตรซึ่งประกันชัยชนะของเธอในการเลือกตั้งผู้ว่าการนครเซนต์ปีเตอร์สเบิร์ก เมืองเกิดของปูติน

มัตวิเยนโกเป็นผู้นำหญิงคนแรกของเซนต์ปีเตอร์สเบิร์ก เช่นเดียวกับผู้ว่าการหญิงคนแรกในประวัติศาสตร์รัสเซียA journey from Saint Petersburg to Moscow RIAN นับตั้งแต่จุดเริ่มต้นตำแหน่งของเธอในฐานะผู้ว่าการ เงินภาษีสัดส่วนมากถูกโอนจากงบประมาณสหพันธ์มาสู่ระดับท้องถิ่น และร่วมกับเศรษฐกิจที่กำลังเฟื่องฟูและบรรยากาศแห่งการพัฒนาการลงทุน ทำให้มาตรฐานความเป็นอยู่ในนครดังกล่าวเพิ่มขึ้นอย่างมาก ทำให้ระดับรายได้สูงใกล้เคียงกับกรุงมอสโก และเหนือกว่าเขตการปกครองอื่นของรัสเซียอย่างมาก บทบาทของเซนต์ปีเตอร์สเบิร์กในการเมืองรัสเซียเพิ่มสูงขึ้น เห็นได้จากการย้ายศาลรัฐธรรมนูญแห่งรัสเซียจากกรุงมอสโกใน ค.ศ. 2008 

มัตวิเยนโกพัฒนาเมกะโปรเจ็กต์หลายโครงการในด้านที่อยู่อาศัยและโครงสร้างพื้นฐาน อาทิ การก่อสร้างถนนวงแหวนเซนต์ปีเตอร์สเบิร์ก ซึ่งรวมถึงสะพานบิกโอบูฮอฟสกี (สะพานข้ามแม่น้ำเนวาเพียงแห่งเดียวในนครที่ไม่ใช่สะพานชัก), การก่อสร้างเขื่อนเซนต์ปีเตอร์สเบิร์กจนแล้วเสร็จ ซึ่งมีเป้าประสงค์เพื่อยุติอุทกภัยในเซนต์ปีเตอร์สเบิร์ก, การเปิดทางรถไฟใต้ดินเซนต์ปีเตอร์สเบิร์กสาย 5 และเริ่มต้นการนำที่ดินที่ถูกน้ำทะเลกัดเซาะกลับมาใช้ประโยชน์ (land reclamation) ในอ่าวเนวา สำหรับทำเป็น Marine Facade ใหม่ของนคร (โครงการพัฒนาเขตริมฝั่งที่ใหญ่ที่สุดของยุโรป)Marine faсade Official website ซึ่งมีท่านิวซีแพสเซนเจอร์ด้วย บริษัทผลิตรถยนต์รายใหญ่หลายรายถูกดึงดูดมายังเซนต์ปีเตอร์สเบิร์กหรือพื้นที่ใกล้เคียง ซึ่งมีทั้งโตโยตา เจเนอรัลมอเตอร์ นิสสัน ฮุนไดมอเตอร์ ซูซูกิ แมกนาอินเตอร์เนชันแนล สแกเนีย และ MAN SE (ทั้งหมดมีโรงงานในเขตอุตสาหกรรมชูชารีอยู่แล้ว) จึงเปลี่ยนแปลงนครเป็นศูนย์กลางที่สำคัญของอุตสาหกรรมยานยนต์ในรัสเซีย โดยเน้นบริษัทต่างชาติ การพัฒนาอีกอย่างหนึ่งของมัตวิเยนโก คือ การท่องเที่ยว โดยจนถึง ค.ศ. 2010 จำนวนนักท่องเที่ยวในเซนต์ปีเตอร์สเบิร์กเพิ่มขึ้นเป็นสองเท่าและแตะระดับ 5.2 ล้านคน ซึ่งทำให้นครดังกล่าวอยู่ในห้าศูนย์กลางการท่องเที่ยวที่สำคัญของยุโรปSaint Petersburg expects 5 million tourists by the end of the year RIAN

วันที่ 22 สิงหาคม ค.ศ. 2011 ไม่นานหลังการก่อสร้างเขื่อนเซนต์ปีเตอร์สเบิร์กเสร็จสิ้น มัตวิเยนโกลาออกจากตำแหน่งผู้ว่าการนคร ในฐานะสมาชิกของพรรคยูไนเต็ดรัสเซีย เมื่อวันที่ 21 กันยายน ค.ศ. 2011 เธอได้รับเลือกเป็นประธานสภาสหพันธ์แห่งสหพันธรัฐรัสเซียMatviyenko takes Russian upper house speaker post RIAN ตำแหน่งที่ได้จากการเลือกตั้งสูงสุดเป็นอันดับสามของประเทศ และเป็นตำแหน่งทางการเมืองสูงที่สุดที่ผู้หญิงดำรงในรัสเซียนับตั้งแต่สมัยจักรพรรดินีแคทเธอรีนมหาราชินี
# วงศ์ปลาเตตร้าแอฟริกัน
วงศ์ปลาเตตร้าแอฟริกัน  เป็นวงศ์ของปลากระดูกแข็งน้ำจืดในอันดับปลาคาราซิน (Characiformes) วงศ์หนึ่ง ใช้ชื่อวิทยาศาสตร์ว่า Alestidae

เป็นปลากินเนื้อ มีขนาดแตกต่างหลากหลายกันออกไปตั้งแต่ไม่กี่เซนติเมตร จนถึง 6 ฟุต เป็นปลาในอันดับปลาคาราซินที่พบแพร่กระจายพันธุ์เฉพาะทวีปแอฟริกาเท่านั้น

มีทั้งหมด 19 สกุล (ดูในตาราง)จาก ITIS.gov  ประมาณ 110 ชนิด เป็นปลาที่นิยมตกเป็นเกมกีฬาและเลี้ยงเป็นปลาสวยงาม โดยมีชนิดที่เป็นที่รู้จักกันดี คือ ปลาคองโกเตเตร้า (Phenacogrammus interruptus) นิยมเลี้ยงเป็นปลาสวยงาม และในสกุล Hydrocynus ที่นิยมตกเป็นเกมกีฬา ซึ่งในชนิด H. goliath เป็นปลาในอันดับปลาคาราซินที่มีขนาดใหญ่ที่สุดในโลกอีกด้วยNelson, Joseph, S. (2006). Fishes of the World. John Wiley & Sons, Inc.. ISBN 0471250317
# วงศ์ปลาปอดแอฟริกา
วงศ์ปลาปอดแอฟริกา (วงศ์: Protopteridae) เป็นวงศ์ของปลาในชั้นปลาที่มีครีบเป็นพู่ (Sarcopterygii) ในชั้นย่อยปลาปอด (Dipnoi) ในอันดับ Lepidosireniformes หรือปลาปอดยุคใหม่ (ร่วมอันดับเดียวกับปลาปอดอเมริกาใต้)

ลักษณะ

สำหรับลักษณะของปลาปอดแอฟริกามีลักษณะร่วมกันทางสรีระคือ มีลำตัวเรียวยาวคล้ายปลาไหล มี 6 เหงือกหลัก และ 5 เหงือกย่อย ลำตัวมีลักษณะยาวเต็มที่ประมาณ 1 เมตรหรือเมตรครึ่ง ปลาปอดวงศ์นี้มีความสามารถเอาชีวิตรอดได้ในช่วงแห้งแล้ง โดยการลดการเผาผลาญพลังงานที่เรียกว่า Aestivation โดยขุดรูอยู่ใต้ดินได้ลึกถึง 1 เมตร และหุ้มห่อตัวด้วยเนื้อเยื่อคล้ายรังไหม พบได้ทั่วไปตามหนองน้ำในทวีปแอฟริกา มีตาขนาดเล็ก มีกรามที่แข็งแรงและแหลมคม สามารถขบกัดสัตว์มีเปลือกหรือหอยกินเป็นอาหารได้เป็นอย่างดี จะงอยปากยื่นยาวออกมาและงอนขึ้นข้างบน กล้ามเนื้อมีพละกำลังมาก มีนิสัยก้าวร้าวเมื่อถูกรบกวน แต่กระนั้นก็ยังตกเป็นอาหารของนกกินปลาขนาดใหญ่เสมอ ๆมารู้จักปลาปอดกันเถอะ

การจำแนก
มีเพียงสกุลเดียว คือ Protopterus แบ่งออกได้เป็น 4 ชนิดและแบ่งเป็นชนิดย่อย ๆ ได้อีก คือจาก Fishbse.org จาก ITIS.gov 

 P. aethiopicus -แบ่งออกได้เป็น 3 ชนิดย่อย
 P. amphibius
 P. annectens-แบ่งออกได้เป็น 2 ชนิดย่อย
 P. dolloi

โดยชนิดที่ใหญ่ที่สุด คือ P. aethiopicus ซึ่งสามารถใหญ่ได้ถึง 2 เมตร และชนิดที่เล็กที่สุด คือ P. amphibius ซึ่งยาวได้เต็มที่ 44 เซนติเมตร และเป็นชนิดเดียวที่มีพู่เหงือกอยู่ในช่องเหงือกยาวออกมาเห็นได้ชัดเจน คล้ายสัตว์ครึ่งบกครึ่งน้ำ ที่เมื่อไม่เปลี่ยนแปลงไปตามวัยของปลาด้วย

ปลาปอดแอฟริกาเป็นปลาที่ชาวพื้นเมืองใช้ปรุงเป็นอาหารบริโภคกันในท้องถิ่นKees (P. C.) Goudswaard, Frans Witte, Lauren J. Chapman, Decline of the African lungfish (Protopterus aethiopicus) in Lake Victoria (East Africa) East African Wild Life Society, African Journal of Ecology, 40, 42-52, 2002  และนิยมเลี้ยงกันเป็นปลาสวยงามด้วย จัดได้ว่าเป็นปลาที่เลี้ยงได้ง่ายมาก เนื่องจากไม่ต้องให้ออกซิเจนจากเครื่องปั๊มเช่นปลาทั่วไป และกินอาหารได้ง่ายมากทั้งอาหารสดและอาหารเม็ด อีกทั้งในบางชนิดยังแพร่ขยายพันธุ์ในตู้เลี้ยงได้ด้วย

ดูเพิ่ม
ปลาปอดอเมริกาใต้
# การตรวจการแปรสภาพอัลคาไล
การตรวจการแปรสภาพอัลคาไล (Alkali denaturation test) หรือ การตรวจแอปต์-ดาวนี (Apt-Downey test) เป็นการตรวจเลือดเพื่อช่วยแยกระหว่างเลือดของแม่และลูก

 วิธีการตรวจ 
นำเลือดใส่ลงในหลอดทดลอง แล้วเติมน้ำเปล่าลงไปในหลอดทดลองซึ่งจะทำให้เม็ดเลือดแดงแตกและปล่อยฮีโมโกลบินออกมา หลังจากนั้น นำสารละลายที่ได้มาผสมกับ 1% sodium hydroxide แล้วสังเกตผลที่เกิดขึ้น

 การแปลผล 
 ถ้าสารละลายเปลี่ยนเป็นสี "น้ำตาลเหลือง" แสดงว่า เป็นฮีโมโกลบิน (เลือด) ของแม่หรือผู้ใหญ่ เนื่องจากฮีโมโกลบินของผู้ใหญ่นั้นมีความเสถียรน้อยกว่าฮีโมโกลบินของเด็ก
 ถ้าสารละลาย "ไม่เปลี่ยนสี" แสดงว่า เป็นเลือดของลูก เนื่องจากฮีโมโกลบินมีความเสถียร ดังนั้น ทารกแรกเกิดจึงเป็นที่มาของเลือดนั้น
# อาคารอัลชีนู อารังชิส
อาคารอัลชีนู อารังชิส  เป็นตึกระฟ้าที่สูงที่สุดในประเทศบราซิล เริ่มก่อสร้างเมื่อ ค.ศ. 1939 (พ.ศ. 2482) และเปิดทำการเมื่อ ค.ศ. 1947 (พ.ศ. 2490) ได้กลายเป็นตึกที่สูงที่สุดอันดับที่ 4 ของประเทศบราซิล โดยมีความสูง 161 เมตร หรือ 528 ฟุต และมีทั้งหมด 40 ชั้น ตั้งอยู่ที่เมืองเซาเปาลู ประเทศบราซิล

 แหล่งข้อมูลอื่น 

 Edifício Altino Arantes ในเอ็มโพริส
 Diagram of Edifício Altino Arantes
# ปลาทาทูเอีย
ปลาทาทูเอีย หรือชื่อที่นิยมเรียกกันในวงการปลาสวยงามว่า ปลาอามาทัสหางแดง  เป็นปลาน้ำจืดชนิดหนึ่ง มีชื่อวิทยาศาสตร์ว่า Hydrolycus tatauaia จัดอยู่ในวงศ์ปลาฟันสุนัข (Cynodontidae) 

มีรูปร่างและลักษณะคล้ายกับปลาในสกุลเดียวกันคือ Hydrolycus ชนิดอื่น ๆ มาก เช่น ปลาสคอมบิรอยด์ (H. scomberoides) หรือ ปลาอามาทัส (H. armatus) แต่ทว่า ปลาทาทูเอียจะมีส่วนหัวหรือปากที่เชิดขึ้นน้อยกว่าปลาสคอมบิรอยด์ แต่มากกว่าปลาอามาทัส ลำตัวเพรียวยาวกว่าปลาสคอมบีรอยด์ แต่ก็ไม่เท่าปลาอามาทัส ส่วนท้องโย้ลงมาด้านล่างเป็นสันน้อยกว่าปลาสคอมบีรอยด์ แต่ก็มากกว่าปลาอามาทัส การทรงตัวในน้ำส่วนหัวจะทิ่มลงน้อยกว่าปลาสคอมบีรอยด์ แต่ก็มากกว่าปลาอมาทัสซึ่งมักจะทรงตัวเป็นแนวราบมากกว่า อีกทั้งมีดวงตาที่กลมโตกว่า 

อีกทั้งปลาในสกุลนี้ เมื่อยังเล็ก จะมีสีสันและลักษณะคล้ายคลึงกันมาก ยากแก่การแยกแยะ โดยที่ปลาทาทูเอียจะคงสีครีบและหางเป็นสีส้มแดงจนถึงวัยเติบโตเต็มที่ ขณะที่ยังเป็นปลาวัยรุ่นครีบต่าง ๆ จะเป็นสีทอง

มีขนาดโตเต็มที่ประมาณ 45.5 เซนติเมตร พบกระจายพันธุ์ในลุ่มน้ำอเมซอน ตอนบนของแม่น้ำโอรีโนโกแถบประเทศบราซิล, โคลอมเบีย และกายอานา

นิยมตกกันเป็นเกมกีฬาและเลี้ยงเป็นปลาสวยงาม ซึ่งในบางครั้งอาจพบปะปนกันมาพร้อมกันทั้ง 3 ชนิด และขายในชื่อและราคาเดียวกันRof, Hydrolycus หมาป่าวารีแห่งอเซอน VS Hydrocynus สุนัขน้ำแห่งแอฟริกา คอลัมน์ Wild Ambition หน้า 45 นิตยสาร Aquarium Biz ฉบับที่ 11 ปีที่ 1: พฤษภาคม 2011